Privatbrief
edition published: 2023-10-06
availability: CC BY-NC-SA (https://creativecommons.org/licenses/by-nc-sa/4.0/)

31054 IIIspc ?

τῇ αὑτοῦ ἀδελφῇ Σοφρόνῃ Δῖος χαίρειν. πρὸ μὲν πάντων εὔχομαι περὶ ὁλοκληρίας πάσης τῷ [...]μ[...] θεῷ, ἔπειτα καὶ τὰ ἐν βίῳ κάλλιστά σοι ὑπαρχθῆναι, θαυμάζω δέ, πῶς μέχρι σήμερον οὐδεμίαν ἡμῖν ἐπιστολὴν ἔπεμψας καίπερ πολλῶν ὄντων τῶν ἑκάστης ἡμέρας κατερχομένων γνωρίμων. καὶ ἂν νυνὶ δοκῆι σοι, ἀντίγραψον ἡμῖν περὶ τῆς σωτηρίας σου καὶ τοῦ πατρὸς ἡμῶν. παρόντες ἡμεῖς ἐνταῦθα εὔθυμοί ἐσμεν. πάντα δέ σοι δηλώσω τὰ συμβάντα μοι ἐν τῇ Ἀλεξανδρείᾳ. γενόμενοι τοιγαροῦν ἐνταῦθα οὐχ εὕραμεν τὸν ἄνθρωπον, ἐφʼ ᾧ πάρεσμεν ζητοῦντες, εὕραμεν τὸν δεσπότην ἡμῶν βασιλέα ἐπιδημοῦντα. καὶ ἐκέλευσεν ἀθλητὰς εἰσεπενεχθῆναι εἰς κάμπον, καὶ κατὰ χάριν συνεστάλην ἐγὼ καὶ οἱ ἄλλοι πέντε λάθρα τῶν ἄλλων ἀθλητῶν, καὶ ἀφικόμενος ἐκεῖ ἐζεύχθην ἐν πρώτοις παγκρατιαστῶν καὶ κακὴν τύχην ἔλαβα μὴ εἰδὼς παγκρατιάζειν. ἀσχημονήσας τοιγαροῦν ἐπὶ πολύ κατεβλήθην [...]πίπτων, καὶ τοῦ θεοῦ μέλλοντος σῴζειν με τοὺς πέντε προεκαλεσάμην πάμμαχα, ὡς ἐν τούτοις ἤθελεν ὁ βασιλεὺς γνῶναι, εἰ εὐτυχῶ ἢ αὖ ἐβλήθην, ἑνὶ καὶ ἑκάστῳ ποιεῖν. εἰδὼς γὰρ [...][...]ντας ἐκ τοῦ ἀγῶνος κοπρολογοῦντας εἰς τὸ πάμμαχον προεκαλεσάμην. ἦν δὲ ἡμῶν τὸ θέμα στιχάριον λινοῦν καὶ ἑκατὸν χρυσᾶ. τὸ δὲ στιχάριόν ἐστιν λιτόν, καὶ τ[...][...]ν ἀπέλαβα καὶ τω[...] χρεώστας ἐποίησα καὶ χρυσοῦν νοῦμμον ἔλαβον σὺν τῷ ἀργυρίῳ καὶ οἱ ἄλλοι πέντε τὸ στιχάριον. ταῦτα τῇ β[...] τοῦ Χοίακ. καὶ τῇ κϛ τοῦ αὐτοῦ μηνὸς ἦξεν τὴν ἱερὰν ἐν τῷ Λαγαίῳ, καὶ ἐκεῖ ἐποιησάμην, καὶ ἔλαβον κολόβιον ἀργυροῦν καὶ κολόβιον καὶ τὸ ἀργύριον. μὴ οὖν λυπηθῇς, ὅτι οὐχ εὕραμεν τὸν ἄνθρωπον, ἄλλα γὰρ ἡ τύχη δέδωκεν. προσεχ[...] τῇ ἀδελφῇ σ[...]χλις. θεοῦ δὲ θέλοντος μετὰ τὸν Μεχείρ σε καταλαμβάνομεν ἀρέσκοντές σοι. ἀσπάζεταί σε [...] σου πολλά, ἀσπάζομαι τὸν κύριόν μου πατέρα καὶ πάντας τοὺς φιλοῦντας τὴν ἐμὴν ψυχήν. ἐρρῶσθαί σε εὔχομαι, κυρία ἀδελφή, πολλοῖς χρόνοις.

ἀπόδος Σωφρονίῳ ἀδελφῇ εἰς Δ[...][...] ἐνταῦθα γὰρ ἡ οἰκία, παρὰ Δίου ἀδελφοῦ. Σωφρόνῃ παρὰ Δίου ἀδελφοῦ